### Beslutningstema

Kommunalbestyrelsen skal tage stilling til en ændring i Forretningsorden for Kommunalbestyrelsen.

### Historik

Kommunalbestyrelsen førstegangsbehandlede punktet på sit ordinære møde den 31. august 2022.

### Sagsfremstilling

Ifølge den nugældende § 3 i forretningsordenen skal et kommunalbestyrelsesmedlem senest 8 dage forud for et ordinært møde skriftligt anmode om at få en sag efter initiativretten på Kommunalbestyrelsens dagsorden. Indgives en sådan anmodning rettidigt, skal borgmesteren sætte sagen på dagsordenen på førstkommende møde.

Hidtidig praksis har været, at initiativretssager, der blev indgivet frem til fredag middag (6 dage forud for et møde) er kommet med på dagsordenen.

For at undgå tvivlstilfælde fremover, foreslås det, at det praktiserede stemmer overens med den frist, der fremgår af forretningsordenen. For at sikre, at forvaltningen har tid til at behandle en anmodning om at få en initiativretssag på dagsordenen, inden dennes udsendelse, foreslås det, at fristen fastsættes til senest kl. 18.00 den dag, hvor der senest har været økonomiudvalgsmøde forud for et ordinært kommunalbestyrelsesmøde.

Ændringer i Kommunalbestyrelsens forretningsorden skal behandles på to ordinære [adresse].

### Lovgrundlag

Styrelseslovens § 2

### Kommunaldirektøren indstiller

at den reviderede forretningsorden godkendes.

### Beslutning

Indstillingen godkendt.